**RÁMCOVÁ ZMLUVA**

uzavretá podľa zákona č. 513/1991 Zb. Obchodného zákonníka v platnom znení (ďalej len „zmluva“) medzi nasledovnými zmluvnými stranami

Odberateľ: **Marianum - Pohrebníctvo mesta Bratislavy, príspevková organizácia**

sídlo: Šafárikovo nám. č. 3, 811 02 Bratislava

IČO: 17 330 190

DIČ: 2020838182

IČ DPH: SK2020838182

zastúpený: Ing. Boris Šramko, riaditeľ

(ďalej len „odberateľ“)

a

Dodávateľ:

sídlo:

IČO:

DIČ:

IČ DPH:

zastúpený:

(ďalej len „dodávateľ“)

**Preambula**

Zmluvné strany uzatvárajú túto zmluvu, v ktorej si stanovujú rámcové podmienky svojej spolupráce spočívajúcej v dodaní tovaru **„Betónové schránky s dnom určené na 4 ks úradných urien na zakopanie do zeme“**.

Zmluvné strany vyhlasujú, že cieľom ich spolupráce podľa tejto zmluvy je poskytnutie tovaru najvyššej kvality v rozsahu podľa tejto zmluvy, za účelom spokojnosti odberateľa, s odbornou starostlivosťou a v súlade s príslušnou legislatívou.

Odberateľ na obstaranie predmetu tejto zmluvy použil postup podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len zákon o verejnom obstarávaní), ktorej víťazom je dodávateľ.

**Článok l.**

**Predmet zmluvy**

1. Predmetom zmluvy je záväzok dodávateľa dodať na základe objednávky odberateľovi betónové schránky s dnom určené na uloženie 4 ks štandardných úradných urien na zakopanie do zeme s nasledovnými parametrami:
	* materiál: pohľadový betón,
	* vonkajšie rozmery ± 50 mm, d x š x v: 400 mm x 400 mm x 250 mm,
	* spodná strana pevná,
	* hrúbka steny min 30 mm

a záväzok odberateľa zaplatiť dodávateľovi cenu v súlade s článkom IV. tejto zmluvy.

1. Dodávateľ sa zaväzuje dodať odberateľovi tovar v množstve a lehote stanovenej podľa objednávky. Minimálny odber je stanovený na 25 kusov na jednotlivú objednávku.
2. Táto zmluva sa uzatvára na dobu určitú v trvaní 24 mesiacov. Maximálny objem zákazky predstavuje 400 ks urnových schránok.

**Článok II.**

**Miesto a spôsob plnenia**

1. Miesto a čas plnenia určí odberateľ v objednávke. Miestom dodania tovaru bude niektorý z cintorínov v správe odberateľa na území Hlavného mesta Bratislava.

**Článok III.**

**Zodpovednosť za škodu**

1. Dodávateľ je povinný mať uzavretú zmluvu o poistení zodpovednosti za škodu, ktorá by mohla vzniknúť v súvislosti s výkonom jeho činnosti. Zmluvu o poistení zodpovednosti za škodu predloží dodávateľ odberateľovi v deň podpisu rámcovej zmluvy. Poistenie musí byť uzavreté počas celého obdobia platnosti tejto zmluvy. Dodávateľ znáša všetky škody, ktoré vzniknú činnosťou, resp. nečinnosťou dodávateľa, chybným rozhodnutím dodávateľa a podobne.

**Článok IV.**

**Cena a Platobné podmienky**

1. Jednotková cena tovaru je **xx,xx Eur bez DPH** (slovom ..... eur) za dodanie 1 ks urnovej schránky. Celková predpokladaná hodnota zákazky je **xxxxxx,xx Eur bez DPH** (slovom ........... eur). V cene sú zahrnuté všetky náklady dodávateľa, vrátane dopravy tovaru na miesto plnenia.
2. Nárok na zaplatenie kúpnej ceny vzniká dodávateľovi po bezchybnom dodaní tovaru odberateľovi a vystavení faktúry.
3. Odberateľ sa zaväzuje zaplatiť za dodaný tovar dodávateľovi najneskôr do 30 dní od doručenia faktúry.

**Článok V.**

**Ukončenie zmluvy**

1. Právny vzťah založený na základe tejto zmluvy sa skončí:
2. Vyčerpaním objemu: max. xxxxxx,xx Eur bez DPH alebo max. 400 ks urnových schránok.
3. Uplynutím doby, na ktorú sa zmluva uzatvára, t.j. 24 mesiacov.
4. Výpoveďou. Výpovedná lehota je jednomesačná a začína plynúť prvým dňom mesiaca nasledujúceho po mesiaci, v ktorom bola výpoveď doručená druhej zmluvnej strane.
5. Dohodou zmluvných strán.

**Článok VI.**

**Záverečné ustanovenia**

1. Zmluvné strany súhlasia, že všetky informácie a skutočnosti o druhej zmluvnej strane a jej činností pri uzatváraní a plnení tejto zmluvy sa považujú za dôverné a majú charakter obchodného tajomstva. Dodávateľ vyhlasuje, že nepoužije meno odberateľa na žiadne marketingové ani reklamné činnosti bez jeho súhlasu.
2. Dodávateľ je povinný oznámiť odberateľovi akúkoľvek zmenu identifikačných údajov spoločnosti zapisovaných do obchodného registra do 10 dní od vzniku účinnosti zmeny.
3. Zmluva nadobúda platnosť dňom jej podpisu oboma zmluvnými stranami a účinnosť nasledujúci deň po zverejnení zmluvy na internetovej stránke odberateľa.
4. Zmluvné strany prehlasujú, že si zmluvu prečítali, jej obsahu porozumeli a na znak súhlasu oprávnení zástupcovia zmluvných strán pripájajú svoje vlastnoručné podpisy.

V Bratislave, dňa V Bratislave, dňa

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Za dodávateľa Za odberateľa: